ધોનીનાં ફ્લેટ નિલામ થવાની વાત સામે આવતા લોકો ચોકીં ગયા છે. રાંચીનાં જાણીતા બિલ્ડર દુર્ગા ડેવલપર્સે આ બિલ્ડીંગ બનાવવામાં હુડકો પાસેથી લગભગ ૧૨ કરોડ ૯૫ લાખ રૂપિયા લોન લીધી હતી, તેની મદદથી અહી ૧૦ માળની બિલ્ડીંગ બનાવવાની હતી. પરંતુ તે દરમિયાન જમીન માલિક સાથે દુર્ગા ડેવલપર્સને વિવાદ શરૂ થઇ ગયો હતો. તે જ કારણે ૬ કરોડ આપ્યા બાદ હુડકોએ દુર્ગા ડેવલપર્સની બાકીની લોનની રકમ રોકી દીધી છે અને જો બિલ્ડીંગની વાત કરીએ તો અહી માત્ર ૬ ફ્લોર જ તૈયાર થયા છે અને કામ બંધ થઇ ગયુ. લોન ચુકવવામાં મોડું થતા હુડકોએ કંપનીને ડિફોલ્ડર ઘોષિત કરી દીધી છે.